Legendaarse Briti kaubamajaketi Harvey Nichols uus postireklaam on paksult pahandust tekitanud.
Harvey Nicholsi suvise väljamüügi flaieril lööklausega "Püüa oma erutust taltsutada" poseerib kaunis modell pükstes, mille hargivahel on suur märg plekk.
Potentsiaalsed ostjad on uue kampaania juba jõledaks ja eemalepeletavaks tembeldanud, vahendab Daily Telegraph. Kuid luksuskaubamaja esindaja ütles reklaami kaitstes: "Arendasime selle kampaania välja oma suvise allahindluse edendamiseks ning põnevuse kujutamiseks kergemeelsel, humoorikal viisil."